rejauldu/bengali-wikipedia huggingface dataset:
ক্লাইড গডফ্রে বাটস (; জন্ম: ৮ জুলাই, ১৯৫৭) গায়ানার পার্সেভারেন্স এলাকায় জন্মগ্রহণকারী কোচ, প্রশাসক ও সাবেক ওয়েস্ট ইন্ডিয়ান আন্তর্জাতিক ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৮০-এর দশকের মাঝামাঝি সময়কালে সংক্ষিপ্ত সময়ের জন্যে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছেন।  ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে গায়ানা দলের প্রতিনিধিত্ব করেন। দলে তিনি মূলতঃ ডানহাতি অফ ব্রেক বোলার হিসেবে খেলতেন। এছাড়াও, নিচেরসারিতে ডানহাতে ব্যাটিং করতেন ক্লাইড বাটস।   প্রথম-শ্রেণীর ক্রিকেট  ১৯৮০-৮১ মৌসুম থেকে ১৯৯৩-৯৪ মৌসুম পর্যন্ত ক্লাইড বাটসের প্রথম-শ্রেণীর খেলোয়াড়ী জীবন চলমান ছিল। ১৪ মৌসুমব্যাপী প্রথম-শ্রেণীর খেলোয়াড়ী জীবন অতিবাহিত করেন। এ পর্যায়ে ৮৭টি প্রথম-শ্রেণীর খেলায় অংশ নেন। তৎসাথে সাতটি টেস্ট খেলেছিলেন তিনি।  খুব কম সময়েই সতীর্থ অফ স্পিনার রজার হার্পারের কারণে দলে ঠাঁই পেতেন। এছাড়াও, প্রতিপক্ষের ব্যাটিং প্রতিরোধে পেস আক্রমণের নিষ্ক্রিয়তায় বোলিংয়ের সুযোগ লাভ করতেন। প্রতি ১৫৫ বলে বা ২৬ ওভার পর উইকেট পেতেন।  ঘরোয়া পর্যায়ের ক্রিকেটে গায়ানা দলের পক্ষে ৬১টি প্রথম-শ্রেণীর খেলায় অংশ নিয়েছিলেন তিনি। প্রথম-শ্রেণীর ক্রিকেটে দলের তিনটি শিরোপা লাভে প্রভূতঃ ভূমিকা রাখেন।   আন্তর্জাতিক ক্রিকেট  সমগ্র খেলোয়াড়ী জীবনে সাতটিমাত্র টেস্টে অংশগ্রহণ করেছেন ক্লাইড বাটস। ৬ এপ্রিল, ১৯৮৫ তারিখে জর্জটাউনে সফরকারী নিউজিল্যান্ড দলের বিপক্ষে টেস্ট ক্রিকেটে অভিষেক ঘটে তার। ১১ জানুয়ারি, ১৯৮৮ তারিখে চেন্নাইয়ে স্বাগতিক ভারত দলের বিপক্ষে সর্বশেষ টেস্টে অংশ নেন তিনি।  ১৯৮৫ থেকে ১৯৮৮ সময়কালে ওয়েস্ট ইন্ডিজের পক্ষে খেলেন। তবে, এ সময়ে স্পিন বোলারদেরকে খুব কমই দলে ঠাঁই দেয়া হতো। তাসত্ত্বেও, দলের চারজন ফাস্ট বোলারের সাথে অংশ নিয়ে ভারতীয় উপমহাদেশে পাঁচটি টেস্টে অংশ নেন। উপমহাদেশের স্পিন বান্ধব পিচে তার বোলিং মানানসইয়ের কথা চিন্তে করে দল নির্বাচকমণ্ডলী তাকে দলে রাখেন।  ১৯৮৬-৮৭ মৌসুমে পাকিস্তানের বিপক্ষে ব্যক্তিগত সেরা বোলিং পরিসংখ্যান ৪/৭৩ লাভ করেন। তন্মধ্যে, পাকিস্তানের অধিনায়ক ও অল-রাউন্ডার ইমরান খানের উইকেটও তিনি লাভ করেন। খেলায় ৯৫ রান খরচায় ছয় উইকেট পান তিনি। তবে, খেলাটি ড্রয়ের পাশাপাশি সিরিজও ড্রয়ে পরিণত হয়। পরবর্তী মৌসুমে ভারত গমন করেন। তিন টেস্টে অংশ নিয়ে দুই উইকেট পান। এটিই তার শেষ টেস্ট সিরিজের অংশগ্রহণ ছিল।   অবসর  ক্রিকেট খেলা থেকে অবসর গ্রহণের পর দল নির্বাচকমণ্ডলীর সদস্যরূপে মনোনীত হন। জুলাই, ২০০৮ সালে জাতীয় দল নির্বাচক হন ও নির্বাচকমণ্ডলীর সভাপতির দায়িত্বে ছিলেন।  বাটসের ভাই-বোনের সংখ্যা দশজন ছিল। তবে, মাত্র একটি কম রেখে তার পিতামাতা আরেকটি সন্তান জন্ম দেননি। ব্যক্তিগত জীবনে বিবাহিত তিনি। এপ্রিল, ১৯৮৫ সালে টেস্ট অভিষেক ঘটা খেলার বিশ্রামদিনে তিনি বিয়ে করেন। তবে, দূর্ধর্ষ ওয়েস্ট ইন্ডিয়ান পেস আক্রমণের দিনগুলোয় অফ স্পিনার হিসেবে তাকে অধিকাংশ দিনেই বিশ্রাম নিতে হতো।http://content-uk.cricinfo.com/magazine/content/current/story/384085.html   তথ্যসূত্র    আরও দেখুন   মিল্টন স্মল  পিটার ল্যাশলি  ওয়েস্ট ইন্ডিজ অনূর্ধ্ব-১৯ ক্রিকেট দল  ওয়েস্ট ইন্ডিয়ান টেস্ট ক্রিকেটারদের তালিকা  প্রথম-শ্রেণীর ক্রিকেট দলসমূহের বর্তমান তালিকা  টেস্ট ক্রিকেট অভিষেকে দুইবার ৫ উইকেট লাভকারী ক্রিকেটারদের তালিকা   বহিঃসংযোগ       বিষয়শ্রেণী:১৯৫৭-এ জন্ম বিষয়শ্রেণী:জীবিত ব্যক্তি বিষয়শ্রেণী:ওয়েস্ট ইন্ডিয়ান ক্রিকেটার বিষয়শ্রেণী:ওয়েস্ট ইন্ডিজের টেস্ট ক্রিকেটার বিষয়শ্রেণী:গায়ানি ক্রিকেটার বিষয়শ্রেণী:গায়ানার ক্রিকেটার বিষয়শ্রেণী:গায়ানার ক্রিকেট কোচ বিষয়শ্রেণী:ডেমেরারার ক্রিকেটার
জিব্রাল্টার জাতীয় ফুটবল দল () হচ্ছে আন্তর্জাতিক ফুটবলে জিব্রাল্টারের প্রতিনিধিত্বকারী পুরুষদের জাতীয় দল, যার সকল কার্যক্রম জিব্রাল্টারের ফুটবলের সর্বোচ্চ নিয়ন্ত্রক সংস্থা জিব্রাল্টার ফুটবল অ্যাসোসিয়েশন দ্বারা নিয়ন্ত্রিত হয়। এই দলটি ২০১৬ সাল হতে ফুটবলের সর্বোচ্চ সংস্থা ফিফার এবং ২০১৩ সাল হতে তাদের আঞ্চলিক সংস্থা উয়েফার সদস্য হিসেবে রয়েছে। ২০১৩ সালের ১৯শে নভেম্বর তারিখে, জিব্রাল্টার প্রথমবারের মতো আন্তর্জাতিক খেলায় অংশগ্রহণ করেছে; পর্তুগালের ফারুতে অনুষ্ঠিত জিব্রাল্টার এবং স্লোভাকিয়ার মধ্যকার উক্ত ম্যাচটি ০–০ গোলে ড্র হয়েছে।  ৫,০০০ ধারণক্ষমতাবিশিষ্ট জিব্রাল্টার ভিক্টোরিয়া স্টেডিয়ামে লস লানিস নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় জিব্রাল্টারের ভিক্টোরিয়া স্টেডিয়ামে অবস্থিত। বর্তমানে এই দলের ম্যানেজারের দায়িত্ব পালন করছেন হুলিও সেসার রিবাস এবং অধিনায়কের দায়িত্ব পালন করছেন লিঙ্কন রেড ইম্পসের রক্ষণভাগের খেলোয়াড় রয় চিপোলিনা।  জিব্রাল্টার এপর্যন্ত একবারও ফিফা বিশ্বকাপে অংশগ্রহণ করতে পারেনি। অন্যদিকে, উয়েফা ইউরোপীয় চ্যাম্পিয়নশিপেও জিব্রাল্টার এপর্যন্ত একবারও অংশগ্রহণ করতে সক্ষম হয়নি।  লিয়াম ওয়াকার, রয় চিপোলিনা, জোসেফ চিপোলিনা, লি কাস্কিয়ারো এবং জ্যাক গোসলিংয়ের মতো খেলোয়াড়গণ জিব্রাল্টারের জার্সি গায়ে মাঠ কাঁপিয়েছেন।  র‌্যাঙ্কিং ফিফা বিশ্ব র‌্যাঙ্কিংয়ে, ২০১৮ সালের অক্টোবর মাসে প্রকাশিত র‌্যাঙ্কিংয়ে জিব্রাল্টার তাদের ইতিহাসে সর্বোচ্চ অবস্থান (১৯০তম) অর্জন করে এবং ২০১৭ সালের এপ্রিল মাসে প্রকাশিত র‌্যাঙ্কিংয়ে তারা ২০৬তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে জিব্রাল্টারের সর্বোচ্চ অবস্থান হচ্ছে ১৭৪তম (যা তারা ২০১১ সালে অর্জন করেছিল) এবং সর্বনিম্ন অবস্থান হচ্ছে ১৮৮। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:  ফিফা বিশ্ব র‌্যাঙ্কিং  বিশ্ব ফুটবল এলো রেটিং  প্রতিযোগিতামূলক তথ্য ফিফা বিশ্বকাপ  ফিফা বিশ্বকাপ   বাছাইপর্ব সাল  পর্ব  অবস্থান  ম্যাচ  জয়    হার      ম্যাচ  জয়    হার      ১৯৩০  ফিফার সদস্য ছিল না  ফিফার সদস্য ছিল না  ১৯৩৪  ১৯৩৮  ১৯৫০  ১৯৫৪  ১৯৫৮  ১৯৬২  ১৯৬৬  ১৯৭০  ১৯৭৪  ১৯৭৮  ১৯৮২  ১৯৮৬  ১৯৯০  ১৯৯৪  ১৯৯৮   ২০০২  ২০০৬  ২০১০  ২০১৪  ২০১৮  উত্তীর্ণ হয়নি  ১০  ০  ০  ১০  ৩  ৪৭  ২০২২  অনির্ধারিত  অনির্ধারিত মোট   ০/২১   ১০  ০  ০  ১০  ৩  ৪৭  তথ্যসূত্র  বহিঃসংযোগ     ফিফা-এ জিব্রাল্টার জাতীয় ফুটবল দল    উয়েফা-এ জিব্রাল্টার জাতীয় ফুটবল দল   বিষয়শ্রেণী:জিব্রাল্টার জাতীয় ফুটবল দল বিষয়শ্রেণী:ইউরোপের জাতীয় ফুটবল দল
পুরনো সুরমা নদী বাংলাদেশের উত্তর-পূর্বাঞ্চলের সুনামগঞ্জ জেলার একটি নদী। নদীটির দৈর্ঘ্য ৪৫ কিলোমিটার, গড় প্রস্থ ১২০ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক পুরনো সুরমা নদীর প্রদত্ত পরিচিতি নম্বর উত্তর-পূর্বাঞ্চলের নদী নং ৫১।   আরও দেখুন   বাংলাদেশের নদীর তালিকা  বাংলাদেশের বড় নদীসমূহ  তথ্যসূত্র  বিষয়শ্রেণী:সুনামগঞ্জ জেলার নদী বিষয়শ্রেণী:দিরাই উপজেলা বিষয়শ্রেণী:সুনামগঞ্জ সদর উপজেলা বিষয়শ্রেণী:শান্তিগঞ্জ উপজেলা
রবিন সিং (জন্ম: ১ জানুয়ারি, ১৯৭০, দিল্লি) একজন প্রাক্তন ভারতীয় ক্রিকেটার। তিনি ১৯৯৯ সালে তার ক্যারিয়ারের একমাত্র টেস্ট ম্যাচটি খেলেছিলেন। বর্তমানে তিনি অল ইন্ডিয়া রেডিওর অন্যতম ক্রিকেট বিশেষজ্ঞ এবং আইটিও, নয়াদিল্লির ইনকাম ট্যাক্স ইন্সপেক্টর হিসেবে কাজ করছেন। আইপিএলে মুম্বই ইন্ডিয়ান্সের ফিল্ডিং কোচ হিসেবেও তিনি চুক্তিবদ্ধ হয়েছিলেন।  তার একমাত্র টেস্ট ম্যাচটি ছিল নিউজিল্যান্ডের বিপক্ষে ১৯৯৯ সালে হ্যামিল্টনে অজিত আগরকারের বদলে। রঞ্জি ট্রফিতে তিনি দিল্লির প্রতিনিধিত্ব করেছেন। রঞ্জি ট্রফিতে দিল্লির হয়ে এক ম্যাচে ১০ উইকেট শিকার তাঁর সেরা বোলিং পারফরম্যান্স। তিনি কিছু সময়ের জন্য দিল্লি রঞ্জি দলের সহ-অধিনায়কও ছিলেন। বেঙ্গালুরুতে ওয়েস্ট ইন্ডিজের বিপক্ষে তিনি ভারত ‘এ’ দলের সদস্যও ছিলেন। ২০০৪ সালে তিনি প্রথম শ্রেণীর ক্রিকেট থেকে অবসর নেন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:দিল্লির ক্রিকেটার বিষয়শ্রেণী:ভারতীয় ক্রিকেটার বিষয়শ্রেণী:উত্তরাঞ্চলের ক্রিকেটার বিষয়শ্রেণী:ভারতের টেস্ট ক্রিকেটার বিষয়শ্রেণী:১৯৭০-এ জন্ম বিষয়শ্রেণী:এইচঅডিওর মাইক্রোবিন্যাসের সাথে নিবন্ধসমূহ
বাংলাদেশ মেরিন একাডেমি বাংলাদেশের সর্বশ্রেষ্ঠ মেরিটাইম শিক্ষাপ্রতিষ্ঠান।এটি একটি সরকারি শিক্ষাপ্রতিষ্ঠান, যেখানে বাণিজ্যিক জাহাজের ক্যাডেট, ডেক অফিসার এবং মেরিন ইঞ্জিনিয়ারদের প্রশিক্ষণ প্রদান করা হয়। এটি চট্টগ্রাম শহরের ২০ কিলোমিটার দক্ষিণে জলদিয়া এলাকায় কর্ণফুলী নদী এবং বঙ্গোপসাগরের মোহনায় অবস্থিত। বাংলাদেশ মেরিন একাডেমি বাংলাদেশের চট্টগ্রামে অবস্থিত মার্চেন্ট নেভির অফিসার ক্যাডেটের জন্য একটি রেজিমেন্টাল মেরিটাইম ট্রেনিং একাডেমি । এই একাডেমি আন্তর্জাতিক সমুদ্রযাত্রায় নিয়োজিত জাতীয় ও বিদেশী পতাকাবাহী জাহাজের জন্য মেরিন অফিসার ক্যাডেটদের বিকাশ ও প্রশিক্ষণ দেয়।  thumb|ইএনএস ব্লক, বাংলাদেশ মেরিন একাডেমি  বর্তমানে বাংলাদেশ মেরিন একাডেমি বাংলাদেশ মেরিটাইম ইউনিভার্সিটির অধিভুক্ত হয়ে শিক্ষা কার্যক্রম পরিচালনা করছে। এই মেরিটাইম বিশ্ববিদ্যালয় থেকে দেশি-বিদেশি নাবিকরা উচ্চতর ডিগ্রি অর্জন করতে পারবেন। তৎকালীন স্বৈরাচারী প্রধানমন্ত্রী শেখ হাসিনা ২৬ ফেব্রুয়ারি মেরিটাইম বিশ্ববিদ্যালয়ের ভিত্তিফলক উন্মোচন করেন।   ইতিহাস  মেরিন একাডেমি প্রতিষ্ঠিত হয় ১৯৬২ সালে। তৎকালীন পূর্ব ও পশ্চিম পাকিস্তানে এটিই ছিল একমাত্র নৌ শিক্ষাপ্রতিষ্ঠান। প্রতিষ্ঠালগ্ন থেকে এর পরিচালনার দায়িত্বে ছিল পাকিস্তান নৌ-বাহিনী স্বাধীনতা লাভের পর মেরিন একাডেমির পরিচালনার দায়িত্বভার গ্রহণ করে বাংলাদেশ সরকার। বর্তমানে এটি নৌ পরিবহন মন্ত্রণালয়ের অধীনে পরিচালিত। প্রারম্ভিকভাবে প্রতিবছর ৪০ জন ক্যাডেট নিয়ে এর অগ্রযাত্রা শুরু হয়েছিল (২০ জন নৌ-বিদ্যা এবং ২০ জন নৌ-প্রকৌশল বিদ্যায়) বর্তমানে প্রতিবছর 180(ছেলে-160 জন ,মেয়ে-20 জন) ক্যাডেট একাডেমিতে ভর্তি হয়। প্রতিষ্ঠাকাল থেকে এ পর্যন্ত একাডেমি হতে প্রায় চার হাজার নৌবিদ্যা এবং নৌ-প্রকৌশল শাখার ক্যাডেট তাদের প্রশিক্ষণ গ্রহণ করে বাণিজ্যিক জাহাজে মাস্টার মেরিনার এবং নৌ-প্রকৌশল পেশায় নিয়োজিত রয়েছেন। Marine Academy , Ministry of Shipping, Govt. of Bangladesh.   নিবন্ধন  মেরিন একাডেমি নিম্নের বিশ্ববিদ্যালয় গুলির অধীনে নিবন্ধিত:    বঙ্গবন্ধু শেখ মুজিবুর রহমান মেরিটাইম বিশ্ববিদ্যালয়  ওয়ার্ল্ড মেরিটাইম ইউনিভার্সিটি, সুইডেন   প্রশিক্ষণ  বাংলাদেশ মেরিন একাডেমি বাণিজ্যিক জাহাজের জন্য ক্যাডেট কর্মকর্তা, নাবিক, ও অন্যান্য কর্মীদের বেশ কিছু বিষয়ে প্রশিক্ষণ প্রদান করে থাকে। এখানে হাজারও নাবিকদের একসাথে প্রশিক্ষণ দেওয়া হয়ে থাকে।   আরো দেখুন   বাংলাদেশ মেরিটাইম ইউনিভার্সিটি  বাংলাদেশ মেরিন ফিশারীজ একাডেমি  ন্যাশনাল মেরিটাইম ইনস্টিটিউট  তথ্যসূত্র  বহিঃসংযোগ  বিষয়শ্রেণী:আনোয়ারা উপজেলার শিক্ষাপ্রতিষ্ঠান বিষয়শ্রেণী:বাংলাদেশের নৌপরিবহন বিষয়শ্রেণী:চট্টগ্রাম জেলার মহাবিদ্যালয় বিষয়শ্রেণী:চট্টগ্রামের ভবন ও স্থাপনা বিষয়শ্রেণী:১৯৬২-এ পূর্ব পাকিস্তানে প্রতিষ্ঠিত বিষয়শ্রেণী:বাংলাদেশের মেরিন একাডেমি বিষয়শ্রেণী:মেরিটাইম বিশ্ববিদ্যালয় বাংলাদেশের অধিভুক্ত শিক্ষাপ্রতিষ্ঠান
এ. কে. এম. সিরাজুল ইসলাম খান ( – ১৪ ডিসেম্বর ২০১৯) বাংলাদেশের একজন শিক্ষায়তনিক ব্যক্তি ও অণুজীব বিজ্ঞানী ছিলেন। তিনি জগন্নাথ বিশ্ববিদ্যালয়ের প্রথম উপাচার্য ছিলেন।   জীবনী  এ. কে. এম. সিরাজুল ইসলাম খান ঢাকা বিশ্ববিদ্যালয়ের অণুজীব বিজ্ঞান বিভাগের চেয়ারম্যান ছিলেন। তিনি সেন্টার ফর অ্যাডভান্সড রিসার্চ ইন সায়েন্সেসের চেয়ারম্যান ছিলেন। এছাড়া, নর্থ সাউথ বিশ্ববিদ্যালয়ের স্কুল অব হেলথ অ্যান্ড লাইফ সায়েন্সের ডিন হিসেবেও দায়িত্ব পালন করেছেন। তিনি ঢাকা বিশ্ববিদ্যালয়ের অনুজীব বিজ্ঞান অনুষদের ডিন ছিলেন। তিনি বাংলাদেশ অনুজীব বিজ্ঞানী সমিতির চেয়ারম্যান হিসেবেও দায়িত্ব পালন করেছেন। তিনি ২০০৬ সালের ৮ ফেব্রুয়ারি থেকে ২০০৮ সালের ২৬ জুলাই পর্যন্ত জগন্নাথ বিশ্ববিদ্যালয়ের উপাচার্য হিসেবে দায়িত্ব পালন করেছিলেন।  এ. কে. এম. সিরাজুল ইসলাম খান ২০১৯ সালের ১৪ ডিসেম্বর ৭৬ বছর বয়সে মৃত্যুবরণ করেন।   তথ্যসূত্র   বিষয়শ্রেণী:১৯৪০-এর দশকে জন্ম বিষয়শ্রেণী:২০১৯-এ মৃত্যু বিষয়শ্রেণী:বাংলাদেশী শিক্ষায়তনিক বিষয়শ্রেণী:ঢাকা জেলার ব্যক্তি বিষয়শ্রেণী:বাংলাদেশী অণুজীববিজ্ঞানী বিষয়শ্রেণী:জগন্নাথ বিশ্ববিদ্যালয়ের উপাচার্য বিষয়শ্রেণী:বাংলাদেশী শিক্ষায়তনিক প্রশাসক
অসিতরঞ্জন ভট্টাচার্য (৪ এপ্রিল, ১৯১৫ - ২ জুলাই, ১৯৩৪) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব এবং অগ্নিযুগের শহীদ বিপ্লবী। তিনি বিপ্লবী দলের সভ্য ছিলেন। ১৯৩৩ সালের ১৩ মার্চ হাটখোলা, হবিগঞ্জ রেল ডাকাতি মামলায় অভিযুক্ত হয়ে প্রাণদণ্ডে দণ্ডিত হন। অপর তিন সঙ্গী বিরাজমোহন দেব, বিদ্যাধর সাহা ও গৌরাঙ্গমোহন দাসের যাবজ্জীবন দ্বীপান্তর দণ্ড হয়। সিলেট জেলে ফাঁসিতে মৃত্যুবরণ করেন।সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ৫৪, ত্রৈলোক্যনাথ চক্রবর্তী, জেলে ত্রিশ বছর, পাক-ভারতের স্বাধীনতা সংগ্রাম, ধ্রুপদ সাহিত্যাঙ্গণ, ঢাকা, ঢাকা বইমেলা ২০০৪, পৃষ্ঠা ১৯৫-১৯৬।   জন্ম  অসিতরঞ্জন ভট্টাচার্যের জন্ম সিলেট জেলায়। তার পিতার নাম ক্ষীরোদ ভট্টাচার্য।   তথ্যসূত্র   বিষয়শ্রেণী:১৯১৫-এ জন্ম বিষয়শ্রেণী:পূর্ববঙ্গে জন্ম বিষয়শ্রেণী:১৯৩৪-এ মৃত্যু বিষয়শ্রেণী:বাংলাদেশী বিপ্লবী বিষয়শ্রেণী:সিলেট জেলার বিপ্লবী বিষয়শ্রেণী:পূর্ব বাংলা থেকে ভারতীয় স্বাধীনতা কর্মী বিষয়শ্রেণী:পূর্ববঙ্গের ব্রিটিশ উপনিবেশবাদ বিরোধী বিপ্লবী বিষয়শ্রেণী:ভারতের স্বাধীনতা আন্দোলন বিষয়শ্রেণী:ভারতবর্ষের স্বাধীনতা আন্দোলনের শহীদ বিষয়শ্রেণী:বাঙালি বিপ্লবী বিষয়শ্রেণী:অনুশীলন সমিতি বিষয়শ্রেণী:ভারতীয় স্বাধীনতার বিপ্লবী আন্দোলন বিষয়শ্রেণী:ভারতীয় স্বাধীনতা কর্মী
১৯৫১ সালের সাধারণ নির্বাচন এবং পূর্ববর্তী স্পিকার ডগলাস ক্লিফটন ব্রাউনের অবসর গ্রহণের পর ৩১ অক্টোবর ১৯৫১ তারিখে যুক্তরাজ্যের কমন্সসভার স্পিকার নির্বাচন অনুষ্ঠিত হয়। নির্বাচনের ফলে রক্ষণশীল এমপি উইলিয়াম মরিসন নির্বাচিত হন। এটি ছিল ২০শ শতাব্দীর অনুষ্ঠিত কয়েকটি স্পিকার নির্বাচনের মধ্যে একটি যেখানে একাধিক মনোনীত প্রার্থী ছিলেন (১৯৭১ এবং ১৯৯২ সহ অন্যান্য), এবং ১০ এপ্রিল ১৮৯৫ সালের পর প্রথম স্পিকার নির্বাচন।   মনোনীত প্রার্থীরা    উইলিয়াম মরিসন (রক্ষণশীল)  মেজর জেমস মিলনার (শ্রমিক দল)   নির্বাচন  নির্বাচনটি একটি প্রচলিত সংসদীয় গতির মাধ্যমে পরিচালিত হয়েছিল, মূলত মরিসনকে নির্বাচিত করার জন্য। তিনি স্যার হিউ ও'নিল দ্বারা প্রস্তাবিত হন এবং স্যার রাল্ফ গ্লিন প্রস্তাবটি সমর্থন করেন।  স্যামুয়েল ভিয়ান্ট তখন জেমস মিলনারকে নির্বাচিত করার জন্য মূল প্রস্তাবে একটি সংশোধনী আনেন, যাকে ডেভিড লোগান সমর্থন করেন।  মরিসন এবং মিলনার উভয়েই তখন হাউসের ইচ্ছার কাছে তাদের বক্তৃতা দেন।   ফলাফল  সাংসদরা মরিসনকে স্পিকার হিসাবে চেয়ার নেওয়ার প্রস্তাবে ভোট দেন, যা ৩১৮-২৫১ ভোটে অনুমোদিত হয়। মরিসনকে তখন ও'নিল এবং গ্লিন চেয়ারে নিয়ে যান।   তথ্যসূত্র    হাউস অফ কমন্স প্রতিলিপি, ৩১ অক্টোবর ১৯৫১  বিষয়শ্রেণী:যুক্তরাজ্যের কমন্সসভার স্পিকার নির্বাচন
সিদ্ধার্থ বর্মণ (১৯৪৪/১৯৪৫ - ২৮ অক্টোবর ২০১৫) ছিলেন একজন ভারতীয় ধনকুবের ব্যবসায়ী। প্রয়াত রতন চ্যান বর্মনের পুত্র, তার নেট মূল্য তার দাদা এস কে বর্মনের প্রতিষ্ঠিত ডাবরের অবশিষ্ট অংশ থেকে প্রাপ্ত।   তার দুই সন্তান, এক পুত্র সাকেত বর্মণ, যিনি ডাবরের একজন পরিচালক,  এবং এক কন্যা সুমতি, যিনি আরেক শতকোটিপতি চন্দ্রু রাহেজার পুত্র রবির সাথে বিবাহিত।   তিনি ২৮ অক্টোবর ২০১৫ সালে মারা যান    তথ্যসূত্র   বিষয়শ্রেণী:১৯৪০-এর দশকে জন্ম বিষয়শ্রেণী:২০১৫-এ মৃত্যু বিষয়শ্রেণী:ভারতীয় শতকোটিপতি বিষয়শ্রেণী:পশ্চিমবঙ্গের ব্যবসায়ী
অস্থিসন্ধি বলতে দুই বা ততোধিক অস্থির সংযোগস্থলকে বোঝায়। প্রতিটি অস্থিসন্ধির অস্থি সমূহ একরকম স্থিতিস্থাপক রজ্জুর মত বন্ধনী দিয়ে আটকানো থাকে যাতে অস্থিগুলো সহজে সন্ধিস্থল থেকে বিচ্যুত হতে না পারে ৷Saladin, Ken. Anatomy & Physiology. 7th ed. McGraw-Hill Connect. Web. p.274 সন্ধিস্থল বিভিন্ন অঙ্গপ্রতঙ্গ সঞ্চালনে সাহায্য করে ৷ আমাদের দেহের অস্থিসন্ধি একরকম নয় ৷ এদের কোনোটি একেবারে অনড় যেমন :— আন্তঃকশেরুকীয় অস্থিসন্ধি , আবার কোনোটি সহজে সণ্চালন করা যায় যেমন :— হাত , পায়ের অস্থিসন্ধি ৷   সাইনোভিয়াল অস্থিসন্ধি এবং এর প্রকারভেদ  একটি অস্থিসন্ধিতে দুটি মাত্র অস্থির বর্হিভাগ এসে মিলিত হয়ে একটি সরল সাইনোভিয়াল অস্থিসন্ধি গঠন করে ৷ আর যখন দুয়ের অধিক অস্থি মিলিত হয় তখন তাকে জটিল সাইনোভিয়াল অস্থিসন্ধি বলে ৷ যে অস্থিসন্ধি ক্যাপসুল বা অস্থিসন্ধি অাবরনী এবং সাইনোভিয়াল রস নামক এক ধরনের তৈলাক্ত পদার্থ সহ অস্থিসন্ধি গহ্বর নিয়ে গঠিত তাকে সাইনোভিয়াল অস্থিসন্ধি বলে ৷ এ অস্থিসন্ধির অংশগুলো হলো - তরুণাস্থিতে আবৃত অস্থিপ্রান্ত , সাইনোভিয়াল রস এবং অস্থিসন্ধিকে দৃঢ়ভাবে আটকে রাখার জন্য অস্থিবন্ধনী বা লিগামেন্ট বেষ্টিত একটি মজবুত আবরণী বা ক্যাপসুল ৷ অস্থিসন্ধিতে সাইনোভিয়াল রস ও তরুণাস্থি থাকাতে অস্থিতে অস্থিতে ঘর্ষণ ও তদজ্জনীত ক্ষয় হ্রাস পায় ও অস্থিসন্ধির নড়াচড়া করাতে কম শক্তি ব্যয় হয় ৷   প্রকারভেদ   অস্থিসন্ধি কয়েক ধরনের হয় যেমন :—        ১) নিশ্চল অস্থিসন্ধি:— নিশ্চল অস্থিসন্ধিগুলো অনড় অর্থ্যাৎ নাড়ানো যায় না ৷ যেমন- করোটিকা অস্থিসন্ধি ৷       ২) ঈষৎ সচল অস্থিসন্ধি:- এসব অস্থিসন্ধি একে অন্যের সাথে সংযুক্ত থাকলেও নাড়ানো যায় ৷ যেমন- মেরুদন্ডের অস্থিসন্ধি ৷       ৩) পূর্ণ সচল অস্থিসন্ধি:— এ সকল অস্থিসন্ধি সহজে নাড়ানো যায় ৷পূর্ণ সচল অস্থিসন্ধি অাবার দুই প্রকার ৷ যথা :—  ১) বল ও কোটর সন্ধি:— বল ও কোটর সন্ধিতে সন্ধিস্থলে একটি অস্থির মাথার মতো গোল অংশ অন্য অস্থির কোটরে এমন ভাবে স্থাপিত থাকে যাতে অস্থিটি বাকানো, পার্শ্বচালনা ও সকল দিকে নাড়ানো সম্ভভপর হয়।        ২) কবজি সন্ধি :— কবজা যেমন দরজার পাল্লাকে কাঠামোর সাথে অাটকে রাখে , সেরুপ কবজার মতো সন্ধিকে কবজা সন্ধি বলে ৷ যেমন - হাতের কনুই, জানু এবং অাঙ্গুল গুলিতে এ ধরনের সন্ধি দেখা যায় ৷ এসব সন্ধি কেবল একদিকে নাড়ান যায় ৷   আরোও দেখুন   লিগামেন্ট   তথ্যসূত্র    বহিঃসংযোগ    Synovial joints Illustrations and Classification  বিষয়শ্রেণী:কঙ্কালতন্ত্র বিষয়শ্রেণী:জীববিজ্ঞান বিষয়শ্রেণী:সন্ধি
সরহার অথবা শরহাদ, এছাড়াও পরিচিত সরহাদ-ই ব্রঘিল অথবা সরহাদ-ই ওয়াখান, উত্তর-পূর্ব আফগানিস্তানের বাদাখশন প্রদেশের ওয়াখানে অবস্থিত একটি গ্রাম।  সরহাদ ওয়াখান নদীর উপর প্রায় ৩,৪০০ মিটার উচ্চতায় অবস্থিত, যেখানে প্রশস্ত সমভূমিতে নদী বিস্তৃতি লাভ করছে। এখানে ওয়াকি সম্প্রদায়ের লোকজনের বসবাস।Mock and O'Neill (2004), Expedition Report গ্রামটি মূলত ইশকাশিমের রুক্ষ রাস্তার শেষপ্রান্ত এবং ব্রোগিল রাস্তার উত্তরে অবস্থিত।  ২০০৩ সালের আদমশুমারির আনুমানিক হিসাব অনুযায়ী গ্রামটির জনসংখ্যা ছিল প্রায় ৫৪৮ জন এর মত।  তথ্যসূত্র   বহিঃসংযোগ  Satellite map at Maplandia.com  বিষয়শ্রেণী:বাদাখশন প্রদেশের জনবহুল এলাকা
বাগুশ বক্স ছিল দ্বিতীয় বিশ্বযুদ্ধের ওয়েস্টার্ন ডেজার্ট ক্যাম্পেইনের সময় ব্রিটিশ সেনাবাহিনীর একটি দুর্গ, যেটি পশ্চিম মরুভূমির মাতেন বাগুশের কাছে নির্মিত। এটি মেরসা মাতরুর  পূর্বে অবস্থিত।  পটভূমি বক্সটি ওয়েস্টার্ন ডেজার্ট ফোর্সের (লেফটেন্যান্ট-জেনারেল রিচার্ড ও'কনর) লোকজন একটি তাঁবুর ছাউনি হিসাবে তৈরি করেছিল। এখানে দপ্তর ছিল। এটিকে বালির স্তূপের নিচে খনন করে তৈরি করা হয়েছিল এবং একে বোমাপ্রতিরোধী বলা হত। ১৯৪০ সালে ইতালীয় ১০ম সেনাবাহিনী দ্বারা মিশরে ইতালীয় আক্রমনের বিরুদ্ধে যুদ্ধে অংশ নেওয়া সৈন্যদের জন্য একটি অস্থায়ী বিশ্রামস্থান হিসেবে এটি তৈরি হয়েছিল। ও'কনর ৮ই জুন তাঁর সদর দপ্তর খোলেন। অল্প দূরত্বে স্থলভাগে একটি বিমানঘাঁটি ছিল এবং মরুভূমির বিমানবাহিনীর (এয়ার কমোডর রেমন্ড কলিশ) সদর দপ্তর হিসেবে কাজ করত।  ভূমিকা ২৮শে জুন, বায়ু সেনা মার্শাল () ইতালো বালবো, লিবিয়ার গভর্নর জেনারেল এবং ইতালীয় উত্তর আফ্রিকার () সর্বাধিনায়ক, একটি পুনরুদ্ধার অভিযান চালান সিদি বারানি এবং মাতেন বাগুশের উপরে। তোব্রুক বন্দরে যুদ্ধপোত সান জিওর্জিও বালবোর বিমানটি গুলি করে নিচে নামায় এবং নিচে আসার সময় আরোহীরা নিহত হন; বালবোর স্থলাভিষিক্ত হন মার্শাল রোডলফো গ্রাজিয়ানি।  ২৬শে নভেম্বর, অপারেশন কম্পাসের একটি মহড়া "প্রশিক্ষন ব্যায়াম সংখ্যা ১" সমাপ্তির পর ও'কনর বাগুশ বক্সে একটি বৈঠক করেন। মহড়ায় সুরক্ষিত অবস্থানের উপর আক্রমণের অনুশীলন করা হয়েছিল, সৈন্যদের বলা হয় নি যে অবস্থানগুলি নিবেইওয়া এবং তুমারসের ইতালীয় শিবিরের প্রতিরূপ। ও'কনরের সাথে বৈঠকে আধিকারিকরা জানান যে "আক্রমণ বণ্টন"-এ দেওয়া পদ্ধতিটি খুব ধীর এবং তাতে অতর্কিতে হানার মত কিছু নেই, যার ফলে সহজেই এই আক্রমণকারীদের ওপর বিমান আক্রমণ হতে পারে। বায়ুসেনা সর্বাধিনায়ক এয়ার মার্শাল আর্থার লংমোরকে, গ্রীসে সংগঠন পাঠাতে এবং অপারেশন কম্পাসের জন্য আকাশ প্রতিরক্ষা দিতে, লন্ডন থেকে চাপ দেওয়া হচ্ছিল, তিনি মিশরের আকাশ প্রতিরক্ষার দুটি বিমানপোত-বাহিনী এবং একটি বিমান সরিয়ে নিয়ে ও'কনরের নিয়ন্ত্রণে রেখেছিলেন।  আক্রমণ শুরু হওয়ার আগে ও'কনর সামনের সদর দফতরের জন্য বাগুশ বক্সকে খালি করে দিয়েছিলেন এবং লেফটেন্যান্ট-জেনারেল হেনরি মেটল্যান্ড উইলসন, যিনি মিশরে ব্রিটিশ সৈন্যদের জেনারেল অফিসার কমান্ডিং-ইন-চিফ ছিলেন, সদর দফতরের দায়িত্ব গ্রহণ করেন।  পাদটীকা  তথ্যসূত্র           বহিঃসংযোগ   ১৯৩৯-১৯৪৫ সালের যুদ্ধে অস্ট্রেলিয়া: বেনগাজিতে  ভেড়ার তদারককারী কুকুর মনে রাখে   বিষয়শ্রেণী:দেশ অনুযায়ী সামরিক স্থাপনা বিষয়শ্রেণী:মিশরের গভর্ণরেট রাজধানী
সাহেবজাদা ফয়জুল হাসান (; জন্ম: ১ জানুয়ারি ১৯৫২) একজন পাকিস্তানি রাজনীতিবিদ যিনি জুন ২০১৩ থেকে মে ২০১৮ সাল পর্যন্ত পাকিস্তানের জাতীয় পরিষদের সদস্য ছিলেন।   রাজনৈতিক জীবন  ফয়জুল হাসান পাকিস্তান জাতীয় পরিষদে পাকিস্তান মুসলিম লীগের (এন) প্রার্থী হিসেবে ২০০২ সালে নির্বাচনী এলাকা লেয়াহ জেলা NA-187 (লেয়াহ-১) থেকে পরাজিত হন। তিনি ৫৬,৪৯০ ভোট পেয়ে সরদার বাহাদুর আহমেদ খানের কাছে হেরে যান।  তিনি ২০০৮ সালের পাকিস্তানের সাধারণ নির্বাচনে নির্বাচনী এলাকা NA-181 (লেয়াহ-১) থেকে পিএমএল-এনের প্রার্থী হিসাবে জাতীয় পরিষদের প্রতিদ্বন্দ্বিতা করে পরাজিত হন।  তিনি ৫৬,৯৫১ ভোট পেয়ে সরদার বাহাদুর আহমেদ খানের কাছে হেরে যান।  তিনি ২০১৩ সালের পাকিস্তানের সাধারণ নির্বাচনে নির্বাচনী এলাকা NA-181 (লেয়াহ-১) থেকে পিএমএল-এনের প্রার্থী হিসেবে জাতীয় পরিষদের সদস্য নির্বাচিত হন।  তিনি ১১৯,৪০৩ ভোট পেয়ে সরদার বাহাদুর আহমেদ খানকে পরাজিত করেন।    তথ্যসূত্র   বিষয়শ্রেণী:পাকিস্তান জাতীয় পরিষদ সদস্য ২০১৩-২০১৮ বিষয়শ্রেণী:১৯৫২-এ জন্ম বিষয়শ্রেণী:জীবিত ব্যক্তি বিষয়শ্রেণী:পাকিস্তান মুসলিম লীগের (এন) রাজনীতিবিদ বিষয়শ্রেণী:পাঞ্জাবি ব্যক্তি
ইটা নর্মি (ইংরেজি: Eta Normae; η Normae থেকে লাতিনকৃত রূপ) হল দক্ষিণ আকাশে দৃশ্যমান নর্মা তারামণ্ডলে স্থিত একটি একক তারা। এটিকে খালি চোখে একটি অস্পষ্ট হলুদ-বর্ণযুক্ত তারা হিসেবে দেখা যায়, যার আপাত মান ৪.৬৫। লম্বন দৃষ্টিভ্রমের ভিত্তিতে এই তারাটির দূরত্ব নির্ধারিত হয়েছে ২১৯ আলোকবর্ষ। এই তারার নিকটস্থ একটি অবস্থান থেকে গামা নরমিডস বিকিরিত হয়।  ইটা নর্মি হল জি৮তিন নাক্ষত্রিক শ্রেণির একটি বার্ধক্যগ্রস্থ দানব তারা। প্রধান পর্যায়ের পর এটি স্ফীত ও শীতল হয়ে এটির অন্তস্থলের হাইড্রোজেন সরবরাহ নিঃশেষিত হয়ে গিয়েছে। বর্তমানে এটির ব্যাস সূর্যের ব্যাস অপেক্ষা ১১ গুণ বড়ো। এটি একটি লাল ক্লাম্প দানব, যার অর্থ এটি অনুভূমিক শাখায় রয়েছে এবং অন্তস্থলের হিলিয়াম গলনের মাধ্যমে শক্তি উৎপাদিত করছে। এই তারাটির ভর সূর্যের ভর অপেক্ষা ২.৭৮ গুণ বেশি এবং এটি ৫,০৫২ কেলভিন কার্যকরী তাপমাত্রায় পরিবর্ধিত আলোকমণ্ডল থেকে সূর্যের ঔজ্জ্বল্য অপেক্ষা ৭২ গুণ বেশি আলো বিকিরণ করছে। এটি রঞ্জন-রশ্মি নিঃসরণের একটি সূত্র।   তথ্যসূত্র   বিষয়শ্রেণী:জি-শ্রেণির দানব বিষয়শ্রেণী:অনুভূমিক-শাখার তারা বিষয়শ্রেণী:নর্মা (তারামণ্ডল) নর্মি, ইটা বিষয়শ্রেণী:ডারচমাস্টারাং বস্তু ১৪৩৫৪৬ ০৭৮৬৩৯ ৫৬৯২
১২তম জাতীয় চলচ্চিত্র পুরস্কার বাংলাদেশের তথ্য মন্ত্রণালয় কর্তৃক চলচ্চিত্রের বিভিন্ন ক্ষেত্রে বিশেষ অবদান রাখার জন্য প্রদত্ত ১২তম আয়োজন; যা ১৯৮৭ সালে বাংলাদেশের মুক্তিপ্রাপ্ত চলচ্চিত্র সমূহের জন্য দেওয়া হয়। ১৯৭৫ সাল থেকে প্রতি বছর এটি দেয়া হচ্ছে। সরকার কর্তৃক নিযুক্ত একটি জাতীয় প্যানেল বিজয়ীদের নির্বাচন করে থাকে। ১৯৮৯ সালের ২৪ ফেব্রুয়ারি ওসমানী মিলনায়তনে বেগম রওশন এরশাদ পুরস্কার বিতরণ করেন। এই বছর ১৯টি শাখার মধ্যে ১৬টি শাখায় পুরস্কার প্রদান করা হয়। শ্রেষ্ঠ চলচ্চিত্রসহ অপর ২টি শাখায় কোন পুরস্কার দেয়া হয়নি। ২টি শাখায় যৌথভাবে পুরস্কার দেয়া হয়।   বিজয়ীদের তালিকা  শাবানার এটি পঞ্চমবারের মত শ্রেষ্ঠ অভিনেত্রী হিসেবে জাতীয় চলচ্চিত্র পুরস্কার বিজয়। আলমগীর এই বছর দ্বিতীয়বারের মত শ্রেষ্ঠ অভিনেতা হিসেবে এবং আনোয়ার হোসেন ও আবুল খায়েরও দ্বিতীয়বারের মত শ্রেষ্ঠ পার্শ্বচরিত্রে অভিনেতা হিসেবে এই পুরস্কার লাভ করেন। এ. জে. মিন্টু ও দিতি প্রথমবারের মত যথাক্রমে শ্রেষ্ঠ পরিচালক ও শ্রেষ্ঠ পার্শ্বচরিত্রে অভিনেত্রী হিসেবে এই পুরস্কার লাভ করেন।  মেধা পুরস্কার পুরস্কারের নামবিজয়ীচলচ্চিত্রশ্রেষ্ঠ পরিচালক  এ জে মিন্টু  লালু মাস্তানশ্রেষ্ঠ অভিনেতা  আলমগীরএটিএম শামসুজ্জামান অপেক্ষাদায়ী কে?শ্রেষ্ঠ অভিনেত্রী  শাবানা অপেক্ষাশ্রেষ্ঠ পার্শ্বচরিত্রে অভিনেতা  আনোয়ার হোসেনআবুল খায়ের দায়ী কে?রাজলক্ষ্মী শ্রীকান্তশ্রেষ্ঠ পার্শ্বচরিত্রে অভিনেত্রী  পারভীন সুলতানা দিতি স্বামী স্ত্রীশ্রেষ্ঠ শিশু শিল্পী  মাস্টার রাসেলসুবর্ণা শিরিন  রাজলক্ষ্মী শ্রীকান্তশ্রেষ্ঠ সঙ্গীত পরিচালক  আলম খান  সারেন্ডারশ্রেষ্ঠ পুরুষ সঙ্গীতশিল্পী  এন্ড্রু কিশোর  সারেন্ডার ("সবাইতো ভালোবাসা চায়")শ্রেষ্ঠ নারী সঙ্গীত শিল্পী  সাবিনা ইয়াসমিন  রাজলক্ষ্মী শ্রীকান্ত ("শত জনমের স্বপ্ন")  কারিগরী পুরস্কার পুরস্কারের নামবিজয়ীচলচ্চিত্রশ্রেষ্ঠ কাহিনীকার  কাজী হায়াৎ দায়ী কে?শ্রেষ্ঠ চিত্রনাট্যকার  দিলীপ বিশ্বাস অপেক্ষাশ্রেষ্ঠ চিত্রগ্রাহক (সাদা কালো)  মাহফুজুর রহমান খান সহযাত্রীশ্রেষ্ঠ চিত্রগ্রাহক (রঙ্গিন)  আবুল খায়ের সেতু বন্ধনশ্রেষ্ঠ শিল্প নির্দেশক  শরীফউদ্দিন ভুইয়া হারানো সুরশ্রেষ্ঠ সম্পাদক  আমিনুল ইসলাম মিন্টু অপেক্ষাশ্রেষ্ঠ শব্দগ্রাহক  মফিজুল হক সন্ধি  একাধিক বিজয়ী চলচ্চিত্র  অপেক্ষা ও রাজলক্ষ্মী শ্রীকান্ত - ৪টি  দায়ী কে? - ৩টি  সারেন্ডার - ২টি   আরও দেখুন   বাচসাস পুরস্কার   তথ্যসূত্র   বিষয়শ্রেণী:১৯৮৭-এর চলচ্চিত্র পুরস্কার বিষয়শ্রেণী:জাতীয় চলচ্চিত্র পুরস্কার (বাংলাদেশ)